Source: https://www.edilex.fi/aihealueet/Ty%F6-+ja+sosiaalioikeus/uutiset?classIds%5B%5D=388&classIds%5B%5D=389&classIds%5B%5D=390&classIds%5B%5D=391&classIds%5B%5D=392&classIds%5B%5D=393&classIds%5B%5D=394&classIds%5B%5D=395&classIds%5B%5D=396&classIds%5B%5D=397&classIds%5B%5D=398&classIds%5B%5D=399&classIds%5B%5D=400&classIds%5B%5D=401&classIds%5B%5D=402&classIds%5B%5D=403&classIds%5B%5D=404&classIds%5B%5D=405&classIds%5B%5D=406&classIds%5B%5D=407&classIds%5B%5D=408&classIds%5B%5D=409&classIds%5B%5D=410&classIds%5B%5D=411&classIds%5B%5D=412&classIds%5B%5D=413&classIds%5B%5D=414&classIds%5B%5D=415&classIds%5B%5D=416&classIds%5B%5D=417&classIds%5B%5D=418&classIds%5B%5D=419&classIds%5B%5D=420&classIds%5B%5D=421&classIds%5B%5D=422&classIds%5B%5D=423&classIds%5B%5D=424&classIds%5B%5D=425&classIds%5B%5D=426&classIds%5B%5D=427&classIds%5B%5D=428&classIds%5B%5D=429&classIds%5B%5D=430&classIds%5B%5D=431&classIds%5B%5D=432&classIds%5B%5D=433&classIds%5B%5D=434&classIds%5B%5D=435&classIds%5B%5D=436&classIds%5B%5D=437&classIds%5B%5D=438&classIds%5B%5D=439&classIds%5B%5D=440&typeIds%5B%5D=127%3Afi&perpage=100&offset=701&sort=timedesc
Timestamp: 2020-01-19 10:01:31+00:00
Document Index: 11935905

Matched Legal Cases: ['tuomioistuin ', 'tuomioistuin ', 'KKO ', 'tuomioistuin ', 'tuomioistuin ', 'tuomioistuin ', 'kko ']

1 - 100 .......... 401 - 500 501 - 600 601 - 700 701 - 800 801 - 900 901 - 1000 1001 - 1100 1101 - 1200 .......... 18701 - 18796
3.5.2019 9.30
Uusi ohje: Pitkäaikaissäästämissopimuksen ja yksityishenkilön ottaman vapaaehtoisen yksilöllisen eläkevakuutuksen verotus Verohallinnon ohjeessa käsitellään luonnollisen henkilön tekemän pitkäaikaissäästämissopimuksen ja luonnollisen henkilön ottaman vapaaehtoisen yksilöllisen eläkevakuutuksen verotusta. Ohje korvaa 31.5.2010 annetun samannimisen ohjeen. Ohjetta on päivitetty lakimuutosten seurauksena. Samalla ohjeen rakennetta on muokattu ja ohjeesta on poistettu vuosi-ilmoittamista koskevat kohdat.
3.5.2019 8.40
A1-todistuksia koskeva valvontalinjaus muuttuuViro on siirtynyt 18.3.2019 alkaen myöntämään A1-todistukset sähköisenä. Tämän ajankohdan jälkeen Viron myöntämissä lähetetyn työntekijän todistuksissa ei ole leimoja tai allekirjoituksia. Koska Viro on ylivoimaisesti eniten Suomeen työntekijöitä lähettävä maa, Etelä-Suomen aluehallintoviraston työsuojelun vastuualue on muuttanut A1-todistuksia koskevaa valvontalinjaustaan. Aikaisemmasta poiketen tilaajavastuuvalvonnassa ei enää edellytetä A1-todistusten olevan allekirjoitettuja ja leimattuja. Jotta kohtelu olisi kaikissa tapauksissa yhdenmukaista, sähköisesti myönnetyt A1-todistukset hyväksytään kaikista maista. Valvontalinjauksen muutos astuu voimaan välittömästi.
30.4.2019 13.32
Vierashuoneessa Seppo Koskinen: Työlainsäädännön uudistaminen osana hallitusneuvotteluja? SDP:n Antti Rinne on parhaillaan tunnustelemassa hallituksen muodostamista. Hän lähetti kaikille eduskuntapuolueille kysymyksiä, joista saatujen vastausten perusteella SDP arvioi mahdollisia hallitusratkaisuja. Tarkastelen tässä yhteydessä kysymyksiä ja vastauksia vain työlainsäädäntöä koskevien kysymysten osalta.Avoin uutinen
30.4.2019 8.15
Päivitetty ohje: Ulkomailla työskentelyn verotus Huhtikuun 2019 alussa on tullut voimaan laki asumisperusteisesta sosiaaliturvasta rajat ylittävissä tilanteista (16/2019), jolla kumotaan asumiseen perustuvan sosiaaliturvalainsäädännön soveltamisesta annettu laki (1573/1993). Ohjeen lukua 8 on päivitetty vastaamaan uuden lain säännöksiä. Lisäksi kohtaan 9.2.2 on lisätty ohjaus menettelystä, jolla kaksinkertainen verotus poistetaan ennakkoperinnässä käytettäessä vapautusmenetelmää. Ohjeessa kuvattu työnantajan menettely koskee palkkoja, jotka maksetaan 1.1.2019 alkaen.
30.4.2019 8.00
Päivitetty ohje: Ulkomailta Suomeen tulevan työntekijän verotusVerohallinnon ohjeessa käsitellään ulkomailta Suomeen töihin tulevan henkilön verotusta sekä lyhyesti työntekijän vakuuttamista ja työnantajavelvoitteita. Ohjeessa kuvattu työnantajan menettely koskee palkkoja, jotka maksetaan 1.1.2019 alkaen. Vuonna 2018 maksetuista palkoista työnantaja antaa ilmoitukset aiemman ohjeen (diaarinumero A4/200/2018) mukaisesti. 1.huhtikuuta 2019 on tullut voimaan laki asumisperusteisesta sosiaaliturvasta rajat ylittävissä tilanteissa (16/2019), jolla kumotaan asumiseen perustuvan sosiaaliturvalainsäädännön soveltamisesta annettu laki (1573/1993). Tästä johtuen muun muassa ohjeen lukua 4 on päivitetty.
25.4.2019 16.00
Hallinto-oikeus: Kunnalla ei ole velvollisuutta täyttää haettavana olevaa virkaa eikä kenelläkään sinänsä ole oikeutta tulla nimitetyksi virkasuhteeseen Siihen nähden päätös virkasuhteen täyttämättä jättämisestä eli nimityspäätöksen valmistelun lopettamisesta tuolla kertaa oli oikeudellisesti rinnastettavissa nimityspäätöksen valmistelutoimiin. Perusturvajohtajan päätös ei ollut sisältänyt sellaista ratkaisua, josta saa tehdä oikaisuvaatimuksen tai kunnallisvalituksen. HAO ei tutkinut valitusta. (Ei lainvoim. 25.4.2019)
25.4.2019 15.31
Hallinto-oikeus: Jengiin kuuluvan järjestyksenvalvojan hyväksyminen voitiin peruuttaa kokonaan Jengiin kuuluvan järjestyksenvalvojan hyväksyminen voitiin peruuttaa kokonaan muun ohella siksi, että A kuuluu B-jengiin, joka on C:n alajengi ja joka on keskusrikospoliisissa luokiteltu rikolliseksi D:ksi. (Ei lainvoima. 25.4.2019)
24.4.2019 9.47
KHO:n ratkaisu toimeentulotuesta - oleskelu Suomessa Asiassa oli ratkaistavana kysymys siitä, oliko A:lle syys-, loka- ja marraskuulle 2017 myönnettävässä toimeentulotuessa otettava huomioon myös hänen aviopuolisonsa B:n ja puolison kahden alaikäisen lapsen menot. HAO:n ja Kelan päätökset kumottiin ja asia palautettiin Kelan uudelleen käsiteltäväksi.
24.4.2019 9.37
KHO:n ratkaisu kuntoutuskodissa asumisesta aiheutuneiden maksujen huomioon ottamisesta täydentävässä toimeentulotuessaKHO hylkäsi Pohjois-Karjalan sosiaali- ja terveyspalvelujen kuntayhtymän valituksen, joka koski alkuvuodesta 2017 tehtyä päätöstä evätä kuntoutuskodissa asuneelta henkilöltä täydentävä toimeentulotuki.
Sairaanhoitajan virkasuhde purettiin potilasturvallisuuden vaarantamisen vuoksi välittömästi - HAO purki perusturvalautakunnan päätökset, koska ne olivat syntyneet virheellisessä järjestyksessä Asiassa mainituilla perusteilla HAO katsoi, ettei sairaanhoitajalle ollut varattu tilaisuutta tulla kuulluksi kunnallisesta viranhaltijasta annetun lain 43 §:ssä ja hallintolaissa tarkoitetulla tavalla. Perusturvalautakunnan päätökset olivat syntyneet virheellisessä järjestyksessä, minkä vuoksi päätökset oli kumottava. Asian näin päättyessä raukesi lausuminen muista valitusperusteista. (Ei lainvoim. 18.4.2019)
18.4.2019 15.00
Työtuomioistuin vuokratyötä koskevassa riidassa: Ahtausalan työehtosopimusta ei rikottu Ahtausyritys käytti sahatavaralaivojen lastin käsittelyyn toisen yhtiön palveluksessa olleita kaivinkoneenkuljettajia. Työtuomioistuin katsoi jääneen näyttämättä, että kaivinkonetyössä olisi ollut kysymys ahtausalan työehtosopimuksen osana noudatettavan, TT:n ja SAK:n välillä 4.6.1997 tehdyn yleissopimuksen 8.1 kohdassa tarkoitetusta vuokratyövoiman käyttämisestä. Työehtosopimuksen määräyksiä ei ollut rikottu.
Kevasta annetun lain muutokset tulevat voimaan toukokuussa Kevasta annetun lain muutokset on hyväksytty. Lain muutokset tulevat voimaan 1. toukokuuta 2019. Riskiarvion tekemistä koskeva säännös tulee voimaan vasta 1. tammikuuta 2020.
17.4.2019 9.23
Komissio käynnisti keskustelun määräenemmistöpäätöksen käytön lisäämisestä sosiaalipolitiikan alalla Komissio käynnisti tiistaina (16.4.) antamallaan tiedonannolla keskustelun määräenemmistöpäätöksen käytön lisäämisestä sosiaalipolitiikan alalla, jolloin päätöksenteosta tulisi nopeampaa, joustavampaa ja tehokkaampaa tapauksissa, joissa EU:lla on jo toimivaltaa. Tästä mahdollisuudesta määrätään EU:n perussopimuksissa useilla aloilla ns. siirtymälausekkeiden avulla. Nämä lausekkeet antavat mahdollisuuden siirtyä yksimielisestä päätöksenteosta määräenemmistöpäätökseen tietyissä olosuhteissa.
16.4.2019 14.54
Euroopan parlamentti hyväksyi parannuksia keikkatalouden työntekijöiden oikeuksiin Mepit hyväksyivät tiistain (16.4.) äänestyksessä vähimmäisoikeudet pätkätyötekijöille, tarvittaessa töihin kutsuttaville sekä alustatalouden (esim. Uber) työntekijöille. Jäsenmailla on kolme vuotta aikaa saattaa säännöt osaksi kansallista lainsäädäntöä.
- Vähimmäisoikeudet satunnaisessa tai lyhyessä työsuhteessa oleville työntekijöille
- Työehtojen pitää olla selvät työntekijälle ensimmäisestä päivästä alkaen, perustellusta syystä enintään seitsemän päivän jälkeen
- Koeaika voi enimmillään olla kuusi kuukautta
12.4.2019 14.30
Sijoitettujen lasten perusoikeudet vahvistuvat vuonna 2020 – jälkihuollon ikärajaksi 25 vuotta Lastensuojelulain muutokset vahvistavat kodin ulkopuolelle sijoitettujen lasten oikeutta hyvään kohteluun, huolenpitoon ja valvontaan. Samalla jälkihuollon ikäraja nousee 25 ikävuoteen. Muutokset tulevat voimaan 1. tammikuuta 2020.
Unionin tuomioistuimen ennakkoratkaisu viikoittaisesta enimmäistyöajasta Tietyistä työajan järjestämistä koskevista seikoista annetun direktiivin 2003/88/EY 6 artiklan b alakohtaa, 16 artiklan b alakohtaa ja 19 artiklan ensimmäistä kohtaa on tulkittava siten, että ne eivät ole esteenä kansalliselle säännöstölle, jossa viikoittaisen keskimääräisen työajan laskemiseksi säädetään vertailujaksoista, jotka alkavat ja päättyvät määrättyinä kalenteripäivinä, kunhan tässä säännöstössä on mekanismeja, joiden avulla voidaan varmistaa, että 48 tunnin keskimääräistä viikoittaista enimmäistyöaikaa noudatetaan kaikilla sellaisilla kuuden kuukauden ajanjaksoilla, jotka ajoittuvat kahdelle perättäiselle kiinteälle vertailujaksolle.
11.4.2019 15.00
Saatavuusharkinta poistuu Suomessa jo työskentelevien jatkoluvista kesäkuussa Työvoiman saatavuusharkintaa ei enää sovelleta henkilöön, joka on työskennellyt Suomessa vähintään vuoden työntekijän oleskeluluvalla ja vaihtaa työhön toiselle ammattialalle. Lainmuutoksella tavoitellaan työvoiman ammatillisen liikkuvuuden helpottamista.
11.4.2019 8.18
Työnantaja voi saada perhevapaakorvausta 2 500 euroa Työnantaja voi hakea perhevapaakorvausta kustannuksista, jotka aiheutuvat naispuolisen työntekijän vanhemmuudesta. Yrittäjä ei saa korvausta omasta vanhemmuudestaan aiheutuvista kustannuksistaan. Korvaus on raskaus- tai adoptiokohtainen.
10.4.2019 8.35
Lausuntoyhteenveto: Lähisuhdeväkivallan sovittelu jakaa näkemykset sovittelua puoltaviin ja kriittisiin Viranomaisten suhtautuminen sovitteluun on pääosin myönteistä, mutta erityisesti kansalaisjärjestöt suhtautuvat lähisuhdeväkivallan sovitteluun kriittisesti. Näkemykset käyvät ilmi lausunnoista, joita on annettu lähisuhdeväkivallan sovittelua selvittäneen työryhmän esityksestä.
9.4.2019 11.00
Ajokortin puutteen ja pahasti häiriköivän alkoholin käytön perusteella tehty koeaikapurku oli pätevä Kantaja oli aloittanut työsuhteen 20.2.2017. Työnantajan edustaja oli purkanut työsuhteen vedoten työsopimuksessa sovittuun neljän kuukauden koeaikaan. Kirjallinen ilmoitus purusta oli toimitettu 28.5.2017. Työnantaja oli ilmoittanut purkamisen syyksi ajokortin puutteen sekä pahasti häiriköivän alkoholin käytön. KO oli hylännyt työntekijän kanteen. HO ei myöntänyt kantajalle jatkokäsittelylupaa.
9.4.2019 9.28
KHO äänesti - Uudisrakentamiseen liittyvää rahoitusvastiketta ei ollut otettava muuna perusmenona huomioon hakijan toimeentulotukilaskelmassa Huolimatta toimeentulotuesta annetun lain 7 b §:n 1 kohdan asumismenoja koskevasta viittauksesta asumistukea koskevaan sääntelyyn KHO katsoi, että uudisrakentamiseen liittyvää rahoitusvastiketta ei ollut nyt kysymyksessä olevalta osaltaan otettava muuna perusmenona huomioon hakijan toimeentulotukilaskelmassa. KHO hylkäsi valituksen. HAO:n päätöksen lopputulosta ei muutettu. (Ään. 5-3)
8.4.2019 15.45
Toisin kuin käräjäoikeus hovioikeus katsoi, että työsopimussuhteen päättämisestä oli sovittu Yhteenvetona HO päätyi siihen, toisin kuin KO, että todistelutarkoituksessa kuullun B:n kertomuksella ja kertomusta tukevilla olosuhteilla oli näytetty, että työsopimussuhteen päättämisestä oli sovittu ja kantajan työsuhde yhtiöön oli päättynyt 2.9.2016. Kanne oli näin ollen hylättävä. (Vailla lainvoimaa 8.4.2019)
8.4.2019 15.23
Hovioikeus: Sivutoimisissa työsuhteissa työskentelevien palomiesten varallaoloaika oli normaaliin palkkaan oikeuttavaa työaikaa HO:n ratkaistavana oli KO:n tuomion kohteena ollut kysymys siitä, oliko valittajien varallaoloaikaa pidettävä työaikana. HO:n katsottua toisin kuin KO, että valittajien varallaoloaika on työaikaa, KO:n tuomio oli kumottava todistajanpalkkiota koskevaa lausumaa lukuun ottamatta ja asia oli palautettava KO:een valittajien vaatimusten käsittelyn jatkamista varten. Sillä, että valittajat olivat olleet sivutoimisia ja että heillä oli ollut mahdollisuus vaikuttaa varallaolovuorojen kohdentumiseen, ei ollut merkitystä arvioitaessa heidän työhön sidonnaisuutta varallaoloaikana. (Vailla lainvoimaa 8.4.2019)
8.4.2019 11.00
Hallinto-oikeus äänesti - Vuokravakuus tuli ottaa huomioon valittajan välttämättömänä asuntoon muuttoon liittyvänä muuna perusmenona HAO katsoi, että tapauksen olosuhteissa X:n itse maksama vuokravakuus tuli ottaa hänen välttämättömänä asuntoon muuttoon liittyvänä muuna perusmenona huomioon. HAO ei ottanut ensi asteena ratkaistavakseen sitä, onko X:n ottama laina huomioitava hänen tulonaan tai varallisuutenaan toimeentulotukea myönnettäessä. Eri mieltä ollut jäsen olisi hylännyt valituksen, koska X:n saama laina on perustoimeentulotukea myönnettäessä otettava huomioon hänen käytettävissä olevina tuloinaan, eikä X ollut esittänyt velkakirjaa tai muutakaan luotettavaa selvitystä lainan takaisinmaksusta.
5.4.2019 15.30
Apulaisoikeusasiamies otti kantaa viranhaltijan menettelyyn lastensuojeluasiassa - salassapidettävän tiedon luovutus ja asianosaisaseman selvittäminen Asiassa oli kysymys ensinnäkin siitä, oliko sosiaalityöntekijällä oikeus luovuttaa kantelijan perhettä koskevia salassa pidettäviä tietoja perheen ulkopuoliselle taholle. Apulaisoikeusasiamies arvioi asiaa myös asianosaiselle kuuluvan tiedonsaantioikeuden perusteella. Kysymys oli myös siitä olisiko ennen tietojen luovutusta tullut kuulla henkilöitä, joita koskevista tiedoista asiassa oli ollut kysymys.
Mepit hyväksyivät uudet työ- ja perhe-elämän yhteensovittamista koskevat säännöt - Vähintään 10 päivää palkallista isyyslomaa kaikkialla EU:ssa
- Kaksi kuukautta vanhempainvapaata, jota ei voi siirtää toiselle vanhemmalle
- Omaishoitajalle viisi päivää vuosittaista vapaata
Jäsenmaat, joilla on avokätisemmät vanhempainvapaajärjestelmät, voivat säilyttää nykyiset kansalliset järjestelynsä. Direktiivi tulee voimaan 20 päivää sen jälkeen, kun sen on julkaistu EU:n virallisessa lehdessä. Jäsenmailla on tämän jälkeen kolme vuotta aikaa toimeenpanna uudet säännöt.
4.4.2019 14.19
Ylityötä 571 tuntia vuodessa - työnantaja tuomittiin työaikarikkomuksesta 30 päiväsakon rangaistukseen HO totesi, että KO:n vastaajalle määräämä rangaistus oli oikeudenmukainen seuraamus hänen syykseen luetusta rikoksesta. Syytä rangaistuksen alentamiseen ei ollut. Päiväsakon rahamäärää kuitenkin alennettiin. (Vailla lainvoimaa 4.4.2019)Avoin uutinen
4.4.2019 10.14
KKO äänesti - kahta sosiaalityöntekijää uhkailleen miehen syyksi ei voitu lukea virkamiehen väkivaltaisen vastustamisen ohella kahta laitonta uhkausta Syyttäjä oli vaatinut rangaistusta A:lle virkamiehen väkivaltaisesta vastustamisesta sekä kahdesta laittomasta uhkauksesta, kun A oli suusanallisesti uhannut väkivallalla kaupungin lastensuojelutoimessa työskennelleitä kahta sosiaalityöntekijää tai uhannut muuten käyttää väkivaltaa sosiaalityöntekijöiden virkatoimien johdosta. Korkein oikeus katsoi ratkaisusta tarkemmin ilmenevin perustein, että menettely tulee rikosoikeudellisesti riittävästi arvioiduksi soveltamalla pelkästään virkamiehen väkivaltaista vastustamista koskevaa säännöstä. Tämän vuoksi syyte kahdesta laittomasta uhkauksesta hylättiin. HO:n tuomiota muutettiin.
Säännöllisen työajan tasoittumista koskevan työehtosopimuksen määräyksen rikkomisesta hyvityssakot Työtuomioistuin tuomitsi yhtiön säännöllisen työajan tasoittumista koskevan työehtosopimuksen määräyksen rikkomisesta hyvityssakkoon. Työnantajaliitto (Palta) tuomittiin valvontavelvollisuuden rikkomisesta hyvityssakkoon.
Apulaisoikeusasiamies: Lukuisia ongelmia rajoitustoimenpiteiden päätöksenteossaEduskunnan apulaisoikeusasiamies Maija Sakslinin määräyksestä tehtiin ennalta ilmoittamaton tarkastus Jussin kodit -lastensuojelulaitokseen Haukiputaalla. Tarkastuksella havaittiin lukuisia ongelmia sijoitettujen lasten kohtelussa ja rajoitustoimenpiteitä koskevassa päätöksenteossa.
3.4.2019 8.30
Kaikki kansanedustajat siirtyivät saman sopeutusmisrahajärjestelmän piiriin Lakialoite kansanedustajien sopeutumiseläkejärjestelmää koskevista muutoksista on hyväksytty. Kaikki entiset ja nykyiset kansanedustajat ovat siirtyneet saman sopeutumisrahajärjestelmän piiriin 1. huhtikuuta 2019 alkaen.
2.4.2019 10.36
Työmarkkinakeskusjärjestöiltä yhteinen ehdotus työelämän kehittämiseksi työn ja teknologian murroksessaSeitsemän työmarkkinakeskusjärjestöä esittää tiistaina (2.4.) julkistetussa ehdotuksessaan monivuotisen työelämän kehittämisohjelman käynnistämistä seuraavalla hallituskaudella.
1.4.2019 14.00
Työtuomioistuimen lausunto kuorma-auton kuljettajan työhön sovellettavasta työehtosopimuksesta A oli työskennellyt X Oy:n palveluksessa kuorma-auton kuljettajana K-raudan tavarajakelussa. Työtuomioistuin katsoi lausuntonaan, että A:n tekemään työhön on lähtökohtaisesti sovellettava toimialaperiaatteen mukaisesti maa- ja vesirakennusalan työehtosopimusta, koska kyse on yrityksestä, jonka pääasiallinen toimiala on maarakennusala, ja kuljetustyön on sinänsä katsottava kuuluvan maa- ja vesirakennusalan työehtosopimuksen soveltamisalan piiriin. Se, onko kuljetustoiminnassa kysymys päätoimialasta itsenäisestä ja erillisestä toiminnosta, jolloin A:n tekemään työhön voitaisiin soveltaa yleissitovaa kuorma-autoalan työehtosopimusta, jää käräjäoikeudessa esitettävän näytön varaan.
29.3.2019 13.00
Työtuomioistuin KVTESin tulkinnasta: Työnantajalla on oikeus perustellusta syystä muuttaa työvuoroluetteloa siten, että samanaikaisesti työtunteja lisätään toisaalle ja vähennetään toisaalta säännöllisen työajan puitteissa Kunnallisen yleisen virka- ja työehtosopimuksen (III luvun 30 §:n 2 mom.) tulkintaa koskevassa asiassa katsottiin, että työnantajalla on oikeus perustellusta syystä muuttaa työvuoroluetteloa siten, että samanaikaisesti työtunteja lisätään toisaalle ja vähennetään toisaalta säännöllisen työajan puitteissa. Palkansaajajärjestöjen kanne hylättiin.
Työmatkalla liukastumista ei korvattu työtapaturmana - eri paikkakunnalla sijaitsevaa miesystävän asuntoa ei voitu pitää vakinaisena asuntona, tilapäisenä asuntona tai majoituksena taikka vapaa-ajanasuntona A liukastui ja loukkasi nilkkansa ollessaan matkalla töihin miesystävänsä luota. A oli tapaturman sattuessa kirjoilla työskentelypaikkakunnalla sijaitsevassa asunnossa. VakO katsoi, että eri paikkakunnalla sijaitsevaa miesystävän asuntoa ei voitu pitää hallituksen esityksessä tarkoitettuna A:n vakinaisena asuntona, tilapäisenä asuntona tai majoituksena taikka vapaa-ajanasuntona. Tapaturma ei näin ollen sattunut työtapaturma- ja ammattitautilain 23 §:n 1 kohdassa tarkoitetulla tavanomaisella työssäkäynnistä johtuvalla asunnon ja työpaikan välisellä matkalla eikä kyseessä siten ollut korvattava työtapaturma.
28.3.2019 15.11
Apulaisoikeuskansleri: Perusoikeuksien toteutuminen sukupuolisensitiivisissä avustamistilanteissa vammaisten osalta tulisi varmistaa konkreettisemmalla ohjauksella Apulaisoikeuskansleri Mikko Puumalaisen mukaan on varmistettava, että YK:n vammaisyleissopimuksen velvoitteet sekä perus- ja ihmisoikeudet, kuten itsemääräämisoikeus, toteutuvat sukupuolisensitiivisissä avustamistilanteissa myös käytännössä. Hänen mukaansa avustamistilanteiden hoitamista koskeva ohjaus on riittämätöntä, sillä se ei riittävän konkreettisesti turvaa vammaisten henkilöiden oikeutta vaikuttaa siihen, kuka heitä tilanteissa avustaa. Hän tähdentää, että vammaisten henkilöiden oikeudet toteutuvat tai jäävät toteutumatta nimenomaan käytännön avustamistilanteissa, joissa mainittuja säännöksiä tulisi noudattaa.
27.3.2019 8.00
Työneuvoston lausunto työaikalain soveltamisesta työsuhteisiin perhehoitajiin, jotka työskentelevät ammatillisessa perhekodissa Ammatillisen perhekodin vanhempien työn katsottiin jäävän työaikalain soveltamisalan ulkopuolelle. Perhehoidon tavoitteena on turvata sijoitetuille lapsille kodinomaiset olosuhteet. Työnantajalta ei voitu edellyttää perhekotivanhemman työn ajankohdista tai sen sijoittelusta määräämistä etukäteen. Kysymys oli sellaisesta työntekijän kotona tehtävästä työstä, joka jäi työaikalain 2 §:n 1 momentin 3 kohdan perusteella työaikalain soveltamisalan ulkopuolelle.
27.3.2019 7.00
Eläkelaskuri uudistuiTyöeläke.fi -laskuri tarjoaa vaihtoehdon, jossa yleisen ansiotason nousu otetaan huomioon. Eläkkeen voi laskea myös oletuksella, että ansiotaso pysyy nykyisellään. Laskuri laskee myös Kelan eläkkeen 55 vuotta täyttäville ja sitä vanhemmille.Avoin uutinen
26.3.2019 11.04
Selvitys häirintätapausten ennaltaehkäisystä sekä niiden käsittelystä ja seurannasta ulkoasiainhallinnossa on valmistunut Konsulttiyhtiö Rambollin selvityksen mukaan ulkoasiainhallinnossa on häirintätapausten ennaltaehkäisyn ja käsittelyn kannalta puutteita johtajuudessa sekä tiedonkulussa. Häirinnästä ja epäasiallisesta kohtelusta ilmoittamisessa, häirintätapausten selvittämisessä sekä työyhteisön tilanteen seuraamisessa tapauksen käsittelyn jälkeen olisi selvityksen mukaan yhdenmukaistamisen tarvetta. Selvitys antaa 30 suositusta.
26.3.2019 8.30
Suomeen muuttavien ja ulkomaille lähtevien oikeudet saada etuuksia muuttuvat 1. huhtikuuta Huhtikuun alusta alkaen voimaan tuleva laki asumisperusteisesta sosiaaliturvasta rajat ylittävissä tilanteissa vaikuttaa siihen, kuinka kauan Suomesta tilapäisesti ulkomaille muuttanut henkilö on oikeutettu Suomen sosiaaliturvaan ja Kelan etuuksiin. Lainmuutokset koskevat myös ulkomailta Suomeen muuttavia.
25.3.2019 15.23
Rakennustyömaalla moottorisahalla työskenneltäessä on käytettävä viiltosuojausta Länsi- ja Sisä-Suomen aluehallintoviraston (AVI) työsuojelun vastuualue haluaa muistuttaa, että työntekijän on käytettävä viiltosuojausta moottorisahalla työskenneltäessä. Myös muut moottorisahojen käyttöohjeissa mainitut suojaimet on otettava huomioon.